8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 74536 της 31 Μαρτ./13 Απρ. 1953 Περί εισπράξεως εσόδων Αναγκαστικών Συνεταιρισμών Εγγείων Βελτιώσεων παρά των Δημοσίων Ταμείων. Εχοντες υπ' όψιν : 1)τας διατάξεις του Ν. 2097/52 ως ετροποποιήθησαν δια των διατάξεων του Ν. 2252/52 «περί της δια των Δημοσίων Ταμείων εισπράξεων των εσόδων Νομικών Προσώπων κλπ.» 2)το υπ' αριθ. 19265/802 ε.έ. έγγραφον του Υπουργείου Γεωργίας περί υπαγωγής απάντων των Αναγκαστικών Συνεταιρισμών εγγείων βελτιώσεων εις τας διατάξεις του ανωτέρω Νόμου όσον αφορά την δια των Δημοσίων Ταμείων εισπράξεων των Εσόδων των αποφασίζομεν: .684. 14.Δ.δ.7-8 Συνεταιρισμοί Εγγείων Βελτιώσεων Ανατίθεμεν εις τα Δημόσια Ταμεία Τροιζηνίας, Ελευσίνος, Λεβαδείας, Τριχωνίδος, Φθιώτιδος, Αμφικλείας, Παρνασίδος, Κιάτου, Ξυλοκάστρου, Αιγιαλείας, Ηλείας, Λακεδαίμονος, Σάμου, Β' Βόλου, Βοΐου, Δωδώνης, Κονίτσης, Κερκύρας, Β' Χανίων, Κισσάμου, Ρεθύμνης, Σητείας, Ναυπακτίας και Βονίτσης την είσπραξιν των εσόδων των Αναγκαστικών Συνεταιρισμών Εγγείων Βελτιώσεων των εδρευόντων εις την Περιφέρειαν ταύτην κατά τας διατάξεις του Νόμου περί εισπράξεως των Δημοσίων εσόδων και παρά παντός υπό τούτων προβλεπομένου μέσου εισπράξεως. Παρά των ανωτέρω Δημοσίων Ταμείων θα παρακρατείται ποσοστόν 1% κατά την είσπραξιν των υπέρ των ανωτέρω Συνεταιρισμών Εσόδων όπερ θα εισάγηται υπό κεφ. 24 άρθρ. 12 του Πρ/σμού. Το ποσόν καθ' ο οι Συνεταιρισμοί ούτοι θα συμμετάσχωσι εις την εν παρ. 3 του άρθρ. 1 του Νόμ. 2252/52 προβλεπομένην δαπάνην του Δημοσίου θέλει καθορισθή εν καιρώ δι' ιδίας αποφάσεως. 